126. löggjafarþing 2000–2001.

Þskj. 193 — 184. mál.

Fyrirspurn

til menntamálaráðherra um málefni barna og unglinga í hópi nýbúa.

Frá Svanfríði Jónasdóttur.

1.	Hverjir eru fimm stærstu málhóparnir á Íslandi nú, auk þess íslenska, og hve margir eru í hverjum þeirra?

2.	Hve stór hluti þessara hópa eru börn og unglingar á grunn- eða framhaldsskólaaldri?

3.	Í hvaða sveitarfélögum eiga þessi börn og unglingar heima?

4.	Hvaða lögboðnu þjónustu eiga grunnskólanemendur í þessum hópi rétt á varðandi

a.	íslenskunám,

b.	móðurmálsnám,

c.	almenna aðlögun að því samfélagi sem þeir búa í?

5.	Eru gerðar sömu kröfur til þessara nemenda á samræmdum íslenskuprófum og þeirra sem eiga íslensku að móðurmáli?

6.	Hvaða lögboðnu þjónustu eiga framhaldsskólanemar í þessum hópi rétt á varðandi

a.	íslenskunám,

b.	móðurmálsnám,

c.	almenna aðlögun að því samfélagi sem þeir búa í?

7.	Eru gerðar sömu inntökukröfur í framhaldsskólum til þessara nemenda og þeirra sem eiga íslensku að móðurmáli?

8.	Eru gerðar sömu kröfur til þessara nemenda á íslenskuprófum í framhaldsskólum og þeirra sem eiga íslensku að móðurmáli?

9.	Hvert er brottfall þessara nemenda úr framhaldsskólum samanborið við brottfall ís
lenskra nemenda?

Skriflegt svar óskast.